**МОДЕЛ**

**УГОВОР О ЈАВНОЈ НАБАВЦИ**

Закључен у Новом Саду, дана \_\_\_\_\_\_\_2024. године, између страна потписница:

1. **ЈАВНО ГРАДСКО САОБРАЋАЈНО ПРЕДУЗЕЋE „НОВИ САД“ НОВИ САД,** са седиштем у Новом Саду, улица Футошки пут 46, ПИБ: 100277615; Матични број: 08041822, кога заступа MSc Иван Радојичић, директор

**(у даљем тексту: Наручилац)**

и

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,са седиштем у \_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_, рачун број \_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**(у даљем тексту: Испоручилац)**

***Уговорне стране сагласно констатују:***

* да је Наручилац у складу са **чланом 52.** **Закона о јавним набавкама** (*„Службени гласник РС” број 91/2019 и 92/2023; у даљем тексту:* **ЗЈН**) спровео отворени поступак јавне набавке добара – **Службена одећа и обућа и лична заштитна средства, ЈН број 52/24**,
* да је Наручилац донео **Одлуку о додели уговора** број **\_\_\_\_\_\_\_** од **\_\_\_.\_\_\_\_.2024. године**, у складу са којом се закључује овај уговор о јавној набавци између Наручиоца као купца предметног добра и Испоручиоца као продавца истог;
* да је Испоручилац поднео преко Портала јавних набавки Понуду бр. **\_\_\_\_\_** од **\_\_\_.\_\_\_.2024.** године, која чини саставни део овог уговора о јавној набавци;
* да се на тумачење одредаба овог уговора примењују следећа правила:
  + наслови чланова и параграфа додати су само ради лакшег сналажења страна потписница и неће утицати на тумачење овога Уговора.
  + када контекст или логика тумачења то захтева, речи у једнини подразумеваће и њихову множину и обратно, а речи у једном роду подразумеваће и други род.
  + позивање на сагласност или одобрење у овом Уговору подразумеваће да страна која даје сагласност или одобрење мора исте дати у писаном облику, осим ако другачије експлицитно није наведено.
  + било које упућивање на закон ће укључивати и све промене тог закона које су у датом тренутку на снази и било који други закон који је донет као замена, као и све друге прописе (укључујући и указе, наредбе и друге извршне управне акте), уредбе, правилнике и подзаконске акте који су у датом тренутку на снази и било које обавештење, захтев, наредбу, упутство, молбу или обавезу која је настала по основу тог закона или тих прописа, уредби, правилника и подзаконских аката.

***Уговорне стране су постигле сагласност воља у вези следећег:***

**ПРЕДМЕТ УГОВОРА**

**Члан 1.**

Уговорне стране сагласно утврђују да је предмет овог уговора купопродаја са испоруком добра – **службене одећа и обуће и личних заштитних средстава** (*у даљем тексту*: **добра**).

Врста, цена и количина добра из става 1. овог члана утврђене су према усвојеној понуди Испоручиоца број **\_\_\_\_** од **\_\_\_.\_\_\_.2024.** године, која чини саставни део овог уговора (*у даљем тексту*: **Понуда**).

**ПОДИЗВОЂАЧ**

**Члан 1а.**

Испоручилац наступа са подизвођачем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, који ће делимично извршити предметну набавку, у делу:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Подизвођач ***захтева***/***не захтева*** непосредно плаћање. (*заокружити изабрано*)

(*навести назив и седиште сваког ангажованог подизвођача, део предмета набавке, односно уговора, који ће извршити преко подизвођача, уколико је Испоручилац у понуди наступио са подизвођачем, као и проценат, вредност или количину добара коју ће испоручити Подизвођач. Напомена: Текст овог члана пре закључења прилагођава Наручилац у зависности од наступа Привредног субјекта са којим се закључује Уговор. У случају више подизвођача, дописати и остале*)

**ВАЖЕЊЕ УГОВОРА**

**Члан 3.**

Овај уговор ступа на снагу од момента потписивања истог од стране законских заступника обе уговорне стране и важи до испоруке уговорених добара, док ће производити правна дејства до трајања гарантног рока за свако од предметних добара.

**ВРЕДНОСТ**

**Члан 4.**

Укупна вредност овог уговора износи **\_\_\_\_\_\_\_\_\_\_\_\_\_\_\_** динара (рсд.) без ПДВ-а.

**ПДВ** (порез на додату вредност) ће се регулисати сходно законским прописима из дате области, односно сходно важећем **Закону о порезу на додату вредност**.

Наручилац задржава право да набави већу или мању количину од планиране као и да одустане од дела набавке.

Јединична цена добара, наведена у Обрасцу структуре цена је фиксна и не може се мењати за све време важења овог уговора.

Уговорне стране су сагласне да се, у складу са члановима од 156. до 161. ЗЈН, након закључења Уговора, без претходног спровођења поступка јавне набавке, могу мењати одредбе овог уговора.

Следом претходног става стране потписнице дефинишу сваки од законом предвиђених основа за измену уговора, док у случају да је неопходна измена других елеманата који нису обухваћени наведеним члановима, стране потписнице ће приступити усаглашавању воља по сваком конкретном питању и у складу са тим мењати одредбе Уговора писаним путем и у писаном облику, уколико су исте дозвољене у правном промету, односно уобичајне, те да се њима не мења природа самог Уговора.

У укупну вредност су урачунати и трошкови превоза и испоруке у складиште Наручиоца, на адресу који се налази у Новом Саду, у ул. Футошки пут 46, 21137 Нови Сад.

**КВАЛИТЕТ, КОЛИЧИНЕ, ГАРАНЦИЈЕ КВАЛИТЕТА, РЕКЛАМАЦИЈЕ И ГАРАНТНИ РОК**

**Члан 5.**

Добра морају бити нова (некоришћена), оригиналног квалитета, односно иста морају одговарати техничком опису и бити произведена од стране произвођача који је наведен.

Подразумевано, свако добро мора бити сврсисходно, односно бити употребљиво у пуном капацитету који је подразумеван за ту врсту добара.

Количина је одређена у усвојеној понуди Испоручиоца и то у Обрасцу структуре цене.

Утврђивање количине − квантитативни пријем врши се бројањем, евентуалним мерењем и прегледом самог добра.

**Гарантни рок износи \_\_\_\_\_ месеци *(најмање 12 месеци)*** рачунајући од дана пријема добара и сачињавања Записника о примопредаји.

Уколико представник Наручиоца, приликом квантитативног и квалитативног пријема добра, утврди да испоручено добро не одговара уговореном квалитету и/или уговореним количинама, о томе сачињава записник који потписују представник Испоручиоца и Наручиоца (или само представник Наручиоца уколико представник Испоручиоца одбије да га потпише) и који се доставља, без одлагања, Испоручиоцу.

Истовремено Наручилац је овлашћен да одбије пријем добра које не одговара уговореном квалитету и/или количинама, уз обавезу да, без одлагања, писаним путем, обавести Испоручиоца и захтева нову испоруку добра које одговара уговореном квалитету и/или количини, а најкасније 48 часова од испоруке.

Уколико Испоручилац уопште не испоручи поручено добро или се недостатак добара утврди након извршене примопредаје (скривени недостаци), Наручилац сачињава рекламациони записник који потписује само представник Наручиоца и који се доставља, без одлагања, Испоручиоцу који се обавезује да на рекламацију Наручиоца отклони недостатке без накнаде.

У складу са претходним ставом, а имајући у виду одредбе члана 103. ЗЈН, Наручилац може да ангажује акредитовано контролно тело за проверу техничких карактеристика, у циљу оцене саобразности техничких карактеристика испорученог добра са траженим. У случају да се траженим извештајем потврди несаобразност, Наручилац може једнострано раскинути уговор и активирати средство обезбеђења за испуњење уговорних обавеза, што може представљати основ за искључење тог привредног субјекта у смислу одредби 112. став 1. тачка 5) ЗЈН у будућим поступцима јавних набавки. У случају несаобразности предметног добра са техничком сецификацијом, трошкове ангажовања акредитационог контролног тела сноси Испоручилац, док у супротном сноси Наручилац.

Када се недостатак добра утврди након извршене примопредаје (скривени недостаци), Наручилац је у обавези да добро задржи до тренутка упознавања представника Испоручиоца са утврђеним недостатком и захтева замену, односно испоруку дела или читавог добра које је у складу са уговореним квалитетом.

Уколико Наручилац у току реализације овог уговора три пута не прихвати евентуалну рекламациону испоруку добра, односно врати/замени део или комплетно добро, Наручилац може раскинути Уговор и активирати средство обезбеђења за испуњење уговорних обавеза.

**НАЧИН ИСПОРУКЕ**

**Члан 6.**

Добра при транспорту од стране Испоручиоца морају бити обезбеђена од оштећења.

Испоручилац се обавезује да превоз предметног добра изврши одговарајућим транспортним/доставним возилом или на други прилагођен начин самом добру.

Ризик за пропаст ствари до момента примопредаје пада на терет Испоручиоца.

**РОК И МЕСТО ИСПОРУКЕ**

**Члан 7.**

Испоручилац се обавезује да доброиз Понуде испоручи у складиште Наручиоца, на адреси Наручиоца који се налази у Новом Саду, у ул. Футошки пут 46, 21137 Нови Сад у року **од \_\_\_ дана *(максимално 30 дана)*** од дана пријема писаног захтева Наручиоца за испоруку, у складу са усвојеном Понудом Испоручиоца, када је у питању врста, квалитет и количина.

Рок испоруке се може продужити само уз изричиту сагласност Наручиоца, на основу писаног захтева Испоручиоца који мора да садржи објективан и оправдан разлога за исто и предлог продужетка рока испоруке.

Транспорт и истовар до наведене адресе Наручиоца у ставу 1. овог члана обезебеђује Испоручилац.

**РОК И НАЧИН ПЛАЋАЊА**

**Члан 8.**

Наручилац ће цену добра платити у року **од \_\_\_\_\_\_\_\_\_\_ *(максимало 45 дана)*** од дана пријема исправног рачуна Испоручиоца, на основу документа (отпремнице) који испоставља Испоручилац, а којим се потврђује примопредаја добра, у свему у складу са Уговором.

Фактурисање се врши на основу обострано потписаног записника и/или отпремнице у којем је наведено добро које је предмет овог уговора.

**СРЕДСТВО ОБЕЗБЕЂЕЊА ЗА ИСПУЊЕЊЕ УГОВОРНИХ ОБАВЕЗА**

**Члан 9.**

Испоручилац се обавезује да у моменту закључења Уговора, преда Наручиоцу једну сопствену (соло) бланко меницу, као обезбеђење за испуњење уговорних обавеза, која мора бити евидентирана у Регистру меница и овлашћења Народне банке Србије и за коју Испоручилац мора доставити потврду о регистрацији менице, односно листинг са сајта НБС.

Меница мора бити оверена печатом (уколико Испоручилац користи печат у пословном односу са банком) и потписана од стране лица овлашћеног за потписивање, а уз исту мора бити достављено попуњено и оверено менично овлашћење, са назначеним износом од 10% од укупне вредности овог уговора без ПДВ-а.

Такође, уз меницу мора бити достављена копија картона депонованих потписа који је издат од пословне банке коју Испоручилац наводи у меничном овлашћењу – писму.

Рок важења менице је 30 дана дужи од важења Уговора.

Наручилац ће наплатити потраживања из достављене менице уколико Испоручилац не буде извршавао своје обавезе у роковима и на начин предвиђен Уговором или евентуално закљученим анексом Уговора.

Ако се рокови испоруке, односно важења овог уговора продуже, сходно томе се мора продужити и трајање средства обезбеђења.

**ВИША СИЛА**

**Члан 10.**

Уколико после закључења овог уговора наступе околности више силе, који доведу до ометања или онемогућавања извршења обавеза дефинисаних уговором, рокови извршења обавеза ће се продужити за време трајања више силе пропорцијонално трајању више силе, осим ако природа околности више силе није таква да проузрукује неопходност дужег продужења рокова.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у уговору и који нису могли бити спречени од стране погођене вишом силом.

Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

Уговорна страна погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе, као и предлог за продужење рокова.

**РАСКИД УГОВОРА**

**Члан 11.**

Свака од страна потписница овог уговора може раскинути исти у случају да друга страна не извршава своје уговорне обавезе у свему на уговорени начин и у уговореном року, односно у случају да врши битне повреде Уговора, у смислу одредаба важећег Закона о облигационим односима.

Страна која жели да раскине Уговор дужна је да о томе у разумном року писаним путем обавести другу страну.

Раскидом Уговора не престаје евентуална обавеза да се накнади стварна штета проузрокована другој страни, као и да раскид нема утицаја на решавање евентуалих спорова и уређивање права и обавеза насталих пре раскида.

Страна која је одговорна за раскид Уговора дужна је да другој страни надокнади стварну штету.

**ПОСЕБНЕ И ЗАВРШНЕ ОДРЕДБЕ**

**Члан 12**.

За све што није регулисано овим уговором примењиваће се одредбе важећег Закона о облигационим односима, као и други прописи који регулишу ову материју.

Стране потписнице се обавезују да ће се у извршењу овог Уговора руководити, осим у складу са одредбама наведених аката у ставу 1. овог члана, и сходно одредбама члана 154. ЗЈН.

Ако у току реализације Уговора дође до промене уговорних страна Наручилац ће применити одредбе члана 159. ЗЈН.

У случају из претходног става, стране потписнице ће закључити анекс Уговора и тиме регулисати настале промене.

**Члан 13.**

Све спорове који проистекну у реализацији овог уговора уговорне стране ће решавати споразумно.

У случају да споразум није могућ, спор ће решавати Привредни суд у Новом Саду.

**Члан 14.**

Овај уговор је закључен у три истоветна примерка, од којих Наручиоцу припадају два, а Испоручиоцу један примерак.

**За ИСПОРУЧИОЦА За НАРУЧИОЦА**

**ДИРЕКТОР ДИРЕКТОР**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

**(име, презиме и потпис) МSc Иван Радојичић**